
SPRENDIMAS
DĖL PRIENŲ RAJONO SAVIVALDYBĖS BŪSTO PARDAVIMO IR KAINOS PATVIRTINIMO

2016 m. gruodžio 22 d. Nr. T3-266
Prienai

Vadovaudamasi Lietuvos Respublikos paramos būstui  įsigyti  ar  išsinuomoti  įstatymo 24 straipsnio 2 dalies 5 punktu, 25 straipsniu ir Prienų rajono savivaldybės tarybos 2015 m. gegužės 28 d. sprendimu Nr.  T3-126 „Dėl Parduodamų Prienų rajono savivaldybės būstų ir pagalbinio ūkio paskirties pastatų sąrašo patvirtinimo“, Prienų rajono savivaldybės taryba  n u s p r e n d ž i a:
 	1. Parduoti V. R. 73,27 kv. m bendro ploto butą su dalimi ūkinių pastatų (duomenys neskelbtini). 
 	2. Patvirtinti 1 punkte nurodyto Prienų rajono savivaldybės būsto su dalimi ūkinių pastatų pardavimo kainą (rinkos vertę) – 2321 (du tūkstančiai trys šimtai dvidešimt vienas) Eur.
 	Kaina apskaičiuota uždarosios akcinės bendrovės „Kovertas“ (turto vertintojas Kostas Jurkevičius, kvalifikacinio pažymėjimo Nr. 0A000142) pagal lyginamosios vertės metodą, nekilnojamojo turto vertinimo ataskaitos Nr.  NTA-16-06-141.
 	Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

